Un citat atribuit deseori scriitorului Mark Twain spune că
„O minciună poate face înconjurul lumii
în timp ce adevărul se încalță."
Amuzant lucru.
Sunt motive de îndoială că Mark Twain ar fi spus asta vreodată,
deci, ironic, dovedind ideea zicalei.
În prezent, citatul, oricui i-ar aparține, e mai adevărat ca niciodată.
În deceniile precedente, mass-media cu întindere globală
era formată din câteva ziare și posturi de televiziune
care aveau resursele necesare pentru a obține informația direct.
Outlet-uri ca Reuters și Associated Press
care adună sau fac reportaje din alte surse erau relativ rare față de azi.
Viteza de transmitere a informației astăzi
a creat condiții ideale pentru un fenomen cunoscut drept reportaj circular.
Acest lucru se întâmplă când publicația A publică dezinformări,
publicația B o reprintează,
și publicația A apoi citează B ca fiind sursa informației.
Este considerată tot o formă de reportaj circular
când mai multe publicații
relatează aceeași informație inițială falsă,
care apare unui alt autor ca fiind verificată de surse multiple.
De exemplu, publicarea în 1998 a unei singure lucrări pseudoștiintifice
susținând faptul că vaccinurile de rutină ale copiilor duc la autism
a inspirat o întreagă mișcare antivaccinare,
în ciuda faptului că lucrarea originală a fost discreditată în repetate rânduri
de comunitatea științifică.
Copiii nevaccinați intenționat contractează acum boli contagioase
care fuseseră practic eradicate în Statele Unite,
unele infecții dovedindu-se fatale.
Un exemplu mai puțin înfricoșător,
articolele satirice formatate să semene cu cele reale
pot fi preluate de outlet-uri ce nu sesizează gluma.
De exemplu, un articol farsă în respectabilul British Medical Journal,
„Consumul de energie la adolescenții care se joacă noua generație de jocuri video”
a fost folosit ca referință în publicații științifice serioase de peste 400 de ori.
Conținutul generat de utilizatori, ca wiki-urile,
contribuie la reportajul circular.
Cu cât mai mulți scriitori se bazează pe aceste pagini pentru informații rapide,
un fapt neverificat pe o pagină wiki poate să ajungă într-un articol publicat,
care mai apoi poate fi citat pentru aceeași informație de pe wiki,
fiind mult mai greu de demascat.
Progresele recente în tehnologia comunicației
au adus beneficii nemăsurate
în distrugerea barierelor dintre informație și oameni.
Dar dorința de răspunsuri rapide
poate învinge dorința de a fi siguri de validitatea lor.
Și când această tendință poate fi multiplicată de milioane de oameni
aproape instantaneu, este nevoie de mai multă prudență.
Evitarea de știri senzaționale,
căutarea de critici aduse informațiilor suspecte,
și depistarea sursei originale a unei relatări pot încetini o minciună,
oferindu-i adevărului mai mult timp să se încalțe.